**PUHASTUSTÖÖDE JUHT TASE 5 TAASTÕENDAMINE**

Kutsetunnistus kaotab kehtivuse kutsetunnistusel märgitud päevast. Kutse taastõendamist käesoleva korra alusel on võimalik taotleda 1 aasta jooksul. Hilisemal taotlemisel tuleb sooritada uuesti Puhastustööde juht EKR tase 5 kutseeksam.

**Taastõendamiseks vajalik:**

* Avaldus etteantud vormil
* Puhastustööde juht, tase 5 kutsetunnistuse koopia
* Tööandja kirjalik kinnitus selle kohta, et taotleja on viimase 7 aasta jooksul vähemalt 3 aastat töötanud puhastustööde juhina või muul ametikohal puhastusvaldkonnas, kus on tegemist inimeste ja protsesside juhtimisega
* Viimase 7 aasta jooksul läbitud koolituste/seminaride vm tunnistuste koopiad (sh **biotsiidi kutselise kasutaja 8-tunnine koolitus** ja muu kutsestandardi kompetentsidega seonduv) vähemalt 40 tunni ulatuses, kus on näha teemad, maht, toimumise aeg.
* Oma töö analüüs etteantud vormil (Lisa 1)

**Kutse taastõendamise korraldus**

Taastõendamine toimub dokumentide läbi vaatamisel hindamiskomisjoni poolt samal ajal Puhastusatööde juht tase 5 kutseeksamiga. Küsimuste ja vajalike täienduste puhul pöördub hindamiskomisjon peale eksamit taotleja poole e-kirja teel, millele taotleja on kohustatud vastama 7 päeva jooksul. Hindamiskomisjonil on õigus paluda lisadokumente või kutsuda taotleja tõenduspõhisele intervjuule.

Hindamiskomisjoni otsuse vaatab läbi ja kinnitab kutsekomisjon. Info taastõendamise tulemustest saadetakse taotlejale kahe nädala jooksul peale hindamist.

**Hindamiskriteeriumid:**

* Taotleja on töötanud viimase 7 aasta jooksul vähemalt 3 aastat puhastustööde juhina või muul ametikohal puhastusvaldkonnas, kus on tegemist inimeste ja protsesside juhtimisega. Erinevatel aegadel töötatud aeg summeeritakse, samaaegselt mitmes kohas töötatud aega loetakse ühe tööajana.
* Dokumentidest (oma töö analüüs, täiendkoolitused, soovituskirjad) ja vajadusel intervjuust selgub, et taotleja on täitnud oma tööülesandeid professionaalselt ja kohusetundlikult, on kasutanud ja arendanud enda kompetentse, on märgata tema arengut puhastustööde juhina.
* Kutsekomisjonil on õigus ebaprofessionaalse, ebaeetilise käitumise või muul viisil kutseala mainet kahjustava käitumise puhul kutset mitte taastõendada.